b'\n_START_ARTICLE_\nHaridvaras\n_START_SECTION_\n\xc5\xa0ventasis miestas\n_START_PARAGRAPH_\nVienas i\xc5\xa1 septyni\xc5\xb3 svarbiausi\xc5\xb3 hinduizmo \xc5\xa1vent\xc5\xb3j\xc5\xb3 miest\xc5\xb3, \xc4\xafsik\xc5\xabr\xc4\x99s ant Gangos krant\xc5\xb3. Miesto vardas, i\xc5\xa1vertus i\xc5\xa1 hindi kalbos, rei\xc5\xa1kia \xe2\x80\x9evartai pas diev\xc4\x85\xe2\x80\x9c. Haridvaro apylink\xc4\x97se Ganga i\xc5\xa1 Himalaj\xc5\xb3 nusileid\xc5\xbeia \xc4\xaf Indo-Gangos lygum\xc4\x85, tod\xc4\x97l senovinis miesto vardas buvo Gangadwara. _NEWLINE_Pagal hinduizmo mit\xc4\x85 apie Pieno vandenyn\xc4\x85, Haridvaras yra viena i\xc5\xa1 keturi\xc5\xb3 Indijos vietovi\xc5\xb3, kuriose legendinis pauk\xc5\xa1tis Garuda ne\xc5\xa1\xc4\x97 \xc4\x85sot\xc4\xaf su diev\xc5\xb3 nemirtingumo eleksyru amritu ir i\xc5\xa1liejo 4 la\xc5\xa1us. Nuo tada kas 12 met\xc5\xb3 Haridvare prie Gangos rengiami religiniai Kumbha mela festivaliai, pritraukiantys milijonus maldinink\xc5\xb3 ir turist\xc5\xb3._NEWLINE_Penkios pagrindin\xc4\x97s hinduist\xc5\xb3 piligrim\xc5\xb3 \xc5\xa1ventviet\xc4\x97s Haridvare: Gangadwar, Har ki Pauri, Kushawart , Bilwa Tirtha ir Neel Parvat. Mieste ir apylink\xc4\x97se yra kit\xc5\xb3 \xc5\xa1ventykl\xc5\xb3, ritualini\xc5\xb3 statini\xc5\xb3, be to, draud\xc5\xbeiamas alkoholis ir nevegetarinis maistas.'